Езоп
Врана и куче

Превод от старогръцки: Тодор Сарафов, 1967

chitanka.info

Една врана принасяла жертва на богиня Атина и поканила едно куче на угощение. А то й казало:

— Защо напразно се охарчваш за жертвоприношения? Та богинята така те мрази, че е направила да не вярват на твоите предзнаменования.

А враната отговорила:

— Именно затова й принасям жертва. Като знам, че е враждебно настроена, искам да я накарам да промени отношението си.

Така мнозина поради страх не се колебаят да вършат благодеяние на своите неприятели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.